Document ID: /roh_data/filtered/fineweb-2-filterrobots_roh.jsonl.gz/10976

I na saja anc decidì nagut. Las uras vegnintas vegnian ad esser decisivas, ha punctuà Hollande ch’era s’engaschà intensiv per in cumpromiss tranter Athen ed ils crediturs las ultimas emnas.
Grezia stoppia esser pronta da realisar refurmas
Sco Hollande ha ditg vinavant, saja quai uss necessari ch’ils discurs vegnian reprendids. Ma la Grezia stoppia era esser pronta da realisar las refurmas proponidas.
Tenor Tsipras duai Grezia restar en zona da l'euro
Avant aveva il primminister grec Alexis Tsipras ditg che la Grezia duaja restar en la zona da l’euro. Il na al referendum haja dà ad el in mandat per novas contractivas cun ils donaturs fiscals, ma betg per il Grexit.
RR novitads 12:00